BSE
జిఎస్‌టి పన్నురేట్లే కీలకం
ముంబయి, మే 21: సాధారణ సగటువర్ష పాతం అంచనాలు, జిఎస్‌టి పన్ను శ్లాబ్‌రేట్ల ఖరారు వంటి అంశాలతో గడచిన వారం దేశీయ స్టాక్‌మార్కెట్లు లాభాల్లోనే ముగిసా యి. గతవారం ఐదు ట్రేడింగ్‌లలో నాలుగురోజులు మార్కెట్లు లాభాల్లో దూసుకుపోయాయి. అమెరికా అధ్యక్షుడు ట్రంప్‌ ఎఫ్‌బిఐ కార్యకలాపాలను ప్రభా వితంచేసారన్న అభియోగాలతోబుధవారం ప్రపంచ వ్యాప్తంగా మార్కెట్లు పతనం కావడంతో దేశీయం గాను గురువారం ఆప్రభావం కనిపించింది. ఫలి తంగా వారం మొత్తంగా సెన్సెక్స్‌ 277 పాయింట్లు పుంజుకుఇ 30,465 పాయింట్లవద్ద స్థిరపడింది. నిఫ్టీ స్వల్పలంగా 27 పాయింట్లు లాభపడి 9428 వద్ద నిలిచింది. బుధవారం సెన్సెక్స్‌ 30,658 పాయింట్లవద్ద ముగియడం ద్వారా కొత్త రికార్డులు నమోదు చేసినట్లయింది. చిన్న షేర్లకు మాత్రం అమ్మకాల ఒత్తిడిపెరిగింది. మార్కెట్లు లాభాల్లో ముగిసినా చిన్నషేర్లుఎక్కువ ప్రభావితం అయ్యా యి. బిఎస్‌ఇలో మిడ్‌క్యాప్‌ సూచి 1.4శాతం పత నం అయితే స్మాల్‌క్యాప్‌ మరింత అధికంగా దాదా పు 2శాతం దిగజారింది. టాటాస్టీల్‌, ఐటిసి కంపెనీలు జోరుగా ఉన్నాయి.
గడచిన వారం సెన్సెక్స్‌ దిగ్గజాలలో టాటాస్టీల్‌ 12శాతానికిపైగా దూసుకెళ్లింది. నాలుగోత్రైమాసికంలో ప్రోత్సాహ కరమైన ఫలితాలు సాధించడం ఈ కౌంటర్‌కు జోష్‌నిచ్చింది. ఐటిసి 4.2శాతం ఎగిసిపడింది. జిఎస్‌టిలోభాగంగా సబ్బులు, పేస్టులు వంట నూనెలు వంటి నిత్యావసరాలపై పన్నురేట్లు తగ్గ డంతో ఎఫ్‌ఎంసిజి స్టాక్స్‌కు డిమాండ్‌ పెరిగింది. ఇదే బాటలో టిసిఎస్‌ ఆరుశాతం, లూపిన్‌ ఐదు శాతం, ఐసిఐసిఐ, టాటామోటార్స్‌, హిందూస్థాన్‌ యూనిలీవర్‌, డాక్టర్‌ రెడ్డీస్‌ మూడుశాతం చొప్పున వృద్ధిబాటలో ఉన్నాయి. ఒఎన్‌జిసి, ఎంఅండ్‌ఎం, రిలయన్స్‌ వంటి కంపెనీలు 2.4శాతం స్థాయిలో నష్టాలు చవిచూసాయి. ఇదిలా ఉంటే మూడు రోజుల నష్టాలకు చెక్‌పెడుతూ డాలరుతో మారకం విలువల్లో దేశీయ కరెన్సీబలపడింది. వారం చివరి లో మూడురోజుల వరసనష్టాలకు కట్టడి అయింది. ఇంటర్‌బ్యాంక్‌ ఫోరెక్స్‌ రేట్లలో డాలరుతో రూపా యి మారకంవిలువలు 64.64వద్దనిలిచింది. బ్యాంకు లు, ఎగుమతిదారులు డాలర్లను విక్రయిం చడంతో దేశీయ కరెన్సీకి బలమొచ్చిందని ఫారెక్స్‌ వర్గాలు చెపుతాయి.
శుక్రవారం తొలుత రూపాయి 65వరకూ బలహీనపడింది. ఆతర్వాత నెలన్నర కనిష్టానికిచేరిం ది. గురువారం ముగింపులో 64.84తో పోలిస్తే 64.78వద్ద లాభాలతో మొదలైంది. ఆపై దేశీస్టాక్‌ మార్కెట్లలో అమ్మకాల ఒత్తిడి కనిపించి 65.02 వద్ద కనిష్టం అయింది. చివరికి 0.31 శాతం బలపడి 64.64 వద్ద స్థిరపడింది. గడచిన మూడురోజుల్లో డాలరుతో మారకం విలువలపరంగా రూపా యి 79పైసలు నష్ట పోయింది. మొత్తం మీద డాలరుతో రూపా యి బలపడటం, రిటైల్‌ ద్రవ్యోల్బణం మూడు శాతంగా నమోదుకావ డం, ఆర్థిక ప్రాధమిక వనరులు బలపడుతున్న సంకేతాలతో మార్కెట్లు ఊపందుకున్నాయని జియోజిత్‌ఫైనాన్షియల్స్‌ రీసెర్చి హెడ్‌ వినోద్‌నాయర్‌ అన్నారు. ఇకవర్షపాతం, ఆర్‌బిఐ జూన్‌నెల పాలసీ విధానం తటస్థంగా ఉంటుందన్న అంచనాలు రుతుపవనాలతో ద్రవ్యోల్బణం మరింత తగ్గుతుందన్న అంచనాలు మార్కెట్లకు కలిసొస్తా యన్నారు. ఐటి, టెలికాం, ఫార్మా, సూచీలు పునరేకీ కరణ దిశగా ఉన్నాయి.
ఇక అంతర్జాతీయ పరంగా రాజకీయ అనిశ్చితి నెలకొంది. ట్రంప్‌పన్ను హామీలు, ఇన్‌ఫ్రాయ వ్యయం ఎఫ్‌బిఐలో జోక్యం వంటివి ఆందోళన కలిగించాయి. బ్రెజిల్‌ బెంచ్‌మార్క్‌ సూచీలన్నీ కూడా పదిశాతం దిగజారాయి. రాజకీయ సంక్షోబం కారణంగానే ఈ దుస్థితి కలిగింది. జిఎస్‌టి మండలి పన్నురేట్లు ఖరారుచేయడంతో వచ్చేవారం కొన్ని రంగాల మార్కెట్లకు కలిసొస్తుందన్న అంచనాలున్నాయని వినోద్‌నాయర్‌ వెల్లడించారు.